Ministerul Economiei al Republicii Moldova

RAPORT

privind activitatea Zonelor Economice Libere

ale Republicii Moldova

**în anul 2015**

**CHIŞINĂU 2015**

# I. Acţiunile statului privind crearea, coordonarea şi monitorizarea activităţii zonelor economice libere

În perioada de gestiune Guvernul a continuat procesul perfecţionării **legislaţiei privind zonele economice libere**, precum şi a controlului asupra respectării acesteia.

În scopul eliminării unor contradicţii vis-a-vis de activitatea zonelor economie libere a fost elaborat un şir de acte normative şi legislative, care prevăd introducerea unor modificări şi completări într-un set de acte legislative şi normative. La fel, acestea prevăd ameliorarea climatului investiţional în cadrul zonelor libere, eliminarea barierelor de prisos din activitatea rezidenţilor, precum şi a interpretărilor duble din prevederile legislaţiei.

Un alt moment legat de activitatea zonelor libere a fost crearea unui Grup de lucru operativ privind ameliorarea situaţiei ecologice şi prevenirea emisiilor de substanţe nocive în mun. Bălţi, acesta fiind periclitată din cauza oxidării producției finale provocată de situația de urgență din municipiu. Grupul de lucru vizat s-a întrunit cu regularitate pe parcursul anului, fiind organizate mai multe şedinţe de lucru cu invitarea reprezentanţilor instituţiilor abilitate, iar problema emisiilor a fost monitorizată în permanență.

Acțiunile întreprinse și eforturile depuse au contribuit la atragerea investitorilor. Astfel, în perioada de gestiune zona liberă „Bălți” a fost extinsă în două etape. Prin urmare, la prima etapă Ministerul Economiei a fost elaborat Avizul Guvernului asupra proiectului de lege privind completarea articolului 1 din Legea nr.26 din 4 martie 2010 privind Zona Economică Liberă “Bălţi”, ulterior la cea de a doua etapă a elaborat Avizul Guvernului la proiectul de lege privind modificarea şi completarea unor acte legislative.

Totodată, Guvernul monitorizează activitatea zonelor libere ce ține de respectarea legislaţiei în domeniu. Așadar, în anul 2015 în zonele libere au fost efectuate 30 controale (în anul 2014 - 32). Toate controalele efectuate s-au desfăşurat în prezenţa reprezentanţilor Administraţiei zonei libere corespunzătoare, ulterior rezultatele acestora fiind aduse la cunoştinţa Administratorilor principali. Au fost efectuate controale în ZEL „Ungheni-Business” (19), ZAL „Expo-Business-Chișinău” (5), ZAL PP ”Valkaneș” (4) și ZAL PP „Otaci-Business” (2). De asemenea, în anul 2015 a fost coordonat Graficul controalelor rezidenţilor zonelor economice libere, ce prevede controlul acestora de către autorităţile abilitate.

La rândul său, Ministerul Economiei monitorizează direcţiile principale ale dezvoltării zonelor libere şi acordă suportul metodologic şi practic necesar Administraţiilor şi rezidenţilor.

Pe parcursul anului 2015 colaboratorii Ministerului Economiei au participat la 4 concursuri în calitate de membri ai comisiilor, organizate în cadrul zonelor libere, pentru dreptul de a deveni rezident al zonei libere. În rezultatul concursurilor au fost selectaţi 6 rezidenţi.

În plus, ministerul a organizat 22 de şedinţe de lucru cu rezidenţii şi Administratorii zonelor libere, unde s-au discutat un şir de chestiuni legate de înlăturarea problemelor existente şi asigurarea unei dezvoltări stabile a zonelor libere.

În scopul **mediatizării activităţii** zonelor libere, Ministerul Economiei elaborează trimestrial şi prezintă Guvernului, rapoarte privind activitatea Administraţiilor şi rezidenţilor acestora, întocmeşte diverse materiale analitice. Materiale în cauză sunt plasate şi pe site-ul ministerului.

Informaţia vizând activitatea zonelor libere este în permanenţă expediată şi în adresa altor autorităţi ale administraţiei publice, investitorilor, companiilor de consulting şi de publicitate. Mai mult, ministerul colaborează periodic cu mass-media în scopul diseminării informaţiei privind activitatea zonelor economice libere.

# II. Principalele rezultate ale activităţii zonelor economice libere

Conform situaţiei din 1 ianuarie 2016 în 7 zone economice libere erau înregistraţi 156 de rezidenţi. **Numărul** angajaţilorrezidenţilor zonelor libere pentru perioada de raportare a constituit 6502 persoane, micșorându-se cu 1,8% în comparaţie cu 1 ianuarie 2015. Din numărul total al angajaţilor 3088 persoane activează în ZEL „Bălţi”, 2133 persoane în ZEL „Ungheni-Business”, 498 persoane în ZAL „Expo-Business-Chișinău”, 384 persoane în ZAL PP „Valkaneş”, 275 persoane în ZAL „Tvardiţa”, 66 persoane în ZAL PP „Taraclia” şi 58 persoane în ZAL „Otaci-Business”.

**Volumul total al salariilor** achitate de către rezidenţi a constituit 373,6 mil. lei. Astfel, atestăm o creștere de 2,5% în comparație cu aceeași perioadă al anului 2014. Salariul mediu al unui angajat s-a majorat în anul 2015 cu 7,7 % și a constituit 5,3 mii de lei.

**Volumul total al investiţiilor** în zonele libere, pe parcursul întregii activităţi, la 1 ianuarie 2016 a constituit 230,1 mil. dolari SUA, sporind în anul 2015 cu 8,6 % sau cu 18,2 mil. dolari SUA.

**Figura 1. Ponderea volumului investiţiilor atrase (pe zone libere),**

*conform situaţiei din 01.01.2016*



Din volumul total al investiţiilor 65,5 mil. dolari SUA revin ZEL „Ungheni-Business”, 57,9 mil. dolari SUA - ZEL „Bălţi”, 54,5 mil. dolari SUA - ZAL „Expo-Business-Chișinău”, 16,8 mil. dolari SUA - ZAL „Tvardiţa”, 16,2 mil. dolari SUA - ZAL PP „Taraclia”, 15,8 mil. dolari SUA - ZAL PP „Valkaneş” şi 3,4 mil. dolari SUA - ZAL PP „Otaci-Business”. În ultimii 5 ani, în zonele libere au fost atrase investiții în valoare de 101 mil. dolari SUA.

##

## Tabelul 1. Volumul investiţiilor în zonele economice libere

## (cumulativ de la începutul activităţii)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 2002  | 2005 | 2007 | 2008 | 2009 | 2010 | 2011 | 2012 | 2013 | 2014 | 2015 |
| **Volumul total de investiţii,**mil. dolari SUA | **41,4** | **72,1** | **100,8** | **119,9** | **124,7** | **128,7** | **144,5** | **169,4** | **197,9** | **212,0** | **230,2** |
|  în % faţă de anul precedent | *122,5* | *119,4* | *114,2* | *119,0* | *104,0* | *103,3* | *112,3* | *117,2* | *116,9* | *107,1* | *108,6* |
|  sporul anual al investiţiilor, mil. dolari SUA | 7,6 | 11,7 | 12,6 | 19,1 | 4,8 | 4,0 | 15,5 | 24,9 | 28,5 | 14,1 | 18,2 |
| *din volumul total de investiţii – ponderea pe zone libere, %* |  |
| *ZEL "Ungheni-Business"* | x | 11,5 | 24,7 | 28,5 | 28,4 | 24,4 | 25,0 | 29,1 | 28,2 | 29,2 | 28,5 |
| *ZAL "Expo-Business-Chişinău"* | 46,0 | 42,2 | 39,4 | 39,5 | 39,1 | 38,1 | 35,0 | 30,6 | 27,2 | 25,6 | 23,7 |
| *ZEL "Bălţi"* | x | x | x | x | x | 5,2 | 10,6 | 13,2 | 19,8 | 21,4 | 25,2 |
| *ZAL "Tvardiţa"* | 3,9 | 13,9 | 10,6 | 9,4 | 9,9 | 9,7 | 8,8 | 8,3 | 7,8 | 7,9 | 7,3 |
| *ZAL PP "Valkaneş"* | 17,9 | 13,3 | 9,7 | 8,4 | 8,4 | 8,5 | 7,9 | 7,9 | 7,6 | 7,2 | 6,9 |
| *ZAL PP "Taraclia"* | 31,3 | 18,6 | 14,9 | 12,6 | 12,1 | 11,7 | 10,4 | 8,9 | 7,6 | 7,1 | 7,0 |
| *ZAL PP "Otaci-Business"* | 0,9 | 0,5 | 0,7 | 1,6 | 2,1 | 2,4 | 2,3 | 2,0 | 1,7 | 1,6 | 1,5 |

Ținem să menționăm că, în zonele libere creşte ponderea activităţii industriale, care a devenit genul prioritar de activitate. În anul 2015 volumul total al **mărfurilor produse şi serviciilor prestate** în zonele libere a constituit circa 4,3 mild. lei, din care ponderea producţiei industriale a constituit 95,0% (în anul 2014 - 95,70%).

##

## Figura 2. Volumul vânzărilor nete ale producţiei industriale

## în zonele libere, mil. lei

**Volumul vânzărilor nete ale producţiei industriale** în total pe zonele libere în anul 2015 s-a majorat cu 10,7% (în preţuri curente) faţă de anul precedent şi a constituit 4040,4 mil. lei. Cea mai mare parte a producţiei industriale fabricate în zonele libere în valoare de 3362,0 mil. lei sau 83,2% a fost exportată. În total, 81,1% din volumul mărfurilor şi serviciilor produse în zonele economice libere în anul 2015 au fost exportate, ceea ce a constituit 3452,5 mil. lei sau 9,3% din volumul exportului Republicii Moldova în anul 2015 (în anul 2004 ponderea zonelor economice libere în exportul total al Republicii Moldova constituia 4,3%). Stocurile producţiei la depozite în anul 2015 s-au micșorat cu 10,1% în comparaţie cu anul 2014, cifrându-se la 99,0 mil. lei.

## Tabelul 2. Dinamica producţiei industriale în zonele libere

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2006** | **2007** | **2008** | **2009** | **2010** | **2011** | **2012** | **2013** | **2014** | **2015** |
| **Sporul vânzărilor nete ale producţiei industriale** (în preţuri curente)**:** |
| *în % faţă de anul precedent* | - 9 | de 1,2 ori  |  5,5 | -20,2 |  43,3 | 42,4 | 17,8 | 20,8 | 27,7 | 10,7 |
| *mil. lei* | - 83,3 | 225,0 | 63,7 | - 249,6 | 425,7 | 597,3 | 357,4 | 493,0 | 791,9 | 389,1 |
| **Din volumul total al vânzărilor nete ale producţiei industriale:** |
| *livrate la export, %* | 71,0 | 70,8 | 70,8 | 68,3 | 76,5 | 82,1 | 83,5 | 85,0 | 81,1 | 83,2 |
| *livrate în Republica Moldova, %* | 19,9 | 19,8 | 21,4 | 20,1 | 14,5 | 11,1 | 7,0 | 4,5 | 3,2 | 2,6 |
| *livrate altor rezidenţi ai zonelor libere, %* | 9,1 | 9,4 | 7,8 | 11,6 | 8,9 | 6,8 | 9,5 | 10,5 | 15,7 | 14,2 |

În pofida faptului, că începând cu anul 2010 în legislaţie au fost anulate restricţiile privind livrarea mărfurilor (serviciilor) din zonele libere pe restul teritoriului vamal al Republicii Moldova, din tabela 2 se poate observa o tendinţă clară referitoare la diminuarea livrărilor producţiei industriale pe piaţa internă.

##  Tabelul 3. Ponderea zonelor libere în volumul vânzărilor nete totale ale producţiei industriale, pe zone libere (%)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2006** | **2007** | **2008** | **2009** | **2010** | **2011** | **2012** | **2013** | **2014** | **2015** |
| **Ponderea zonei libere în volumul vânzărilor nete totale ale producţiei industriale:** |
| *ZEL "Ungheni-Business"* | 52,5 | 51,7 | 45,0 | 42,1 | 38,8 | 46,1 | 46,7 | 45,8 | 43,0 | 43,6 |
| *ZEL "Bălţi"* | x | x | x | x | 5,6 | 10,8 | 12,1 | 17,2 | 30,5 | 37,6 |
| *ZAL "Tvardiţa"* | 5,8 | 11,1 | 12,3 | 15,5 | 17,8 | 12,9 | 22,4 | 18,5 | 11,6 | 4,9 |
| *ZAL PP "Valkaneş"* | 11,9 | 5,3 | 9,1 | 12,1 | 14,8 | 11,1 | 7,3 | 9,3 | 7,7 | 7,3 |
| *ZAL "Expo-Business-Chişinău"* | 26,9 | 27,1 | 30,1 | 29,0 | 22,8 | 18,8 | 11,3 | 9,2 | 7,2 | 6,5 |
| *ZAL PP "Otaci-Business"* | - | 0,4 | 0,5 | 1,2 | 0,2 | 0,3 | 0,1 | 0,0 | 0,0 | 0,0 |
| *ZAL PP "Taraclia"* | 2,9 | 4,4 | 3,0 | 0,1 | 0,0 | 0,0 | 0,0 | 0,0 | 0,0 | 0,0 |

În anul 2015, rezidenţii zonelor libere au produs 18,0 mil. buc. huse pentru scaune automobil, cablu electric izolat în sumă de 1092,6 mil.lei, articole din cablaj electric pentru autoturisme în sumă de 446 mil. lei, 1,9 mil. m2 de covoare, 361 tone fire de lână și 1,5 mii tone fir sintetic, mobilă în sumă de 42,2 mil. lei, 22,5 mil. m2 plasă din fibră de sticlă, 3,7 mil. lei construcții metalice, 5,4 mii tone de păcură, 85 tone de vopsea, precum şi 0,3 mil. dal vin de struguri, 123,1 mii dal de divin, 386,6 mil. unităţi articole flexibile pentru îmbutelierea băuturilor alcoolice, 971 tone de salam etc.

La fel, în anul de raportare a fost remarcat diminuarea volumului activității de **comerț extern**, care s-a desfăşurat în cinci zone libere din cele şapte (cu excepţia ZAL „Tvardiţa” și ZAL PP ”Otaci-Business”). Volumul total al comerţului extern pentru anul 2015 a sporit de 2 ori în comparaţie cu anul precedent şi a constituit 80,4 mil. lei.

Un alt gen de activitate permis în zonele economice libere este **sortarea, ambalarea, marcarea şi alte asemenea operaţiuni cu mărfurile tranzitate prin teritoriul vamal al Republicii Moldova**. Acest gen de activitate s-a desfășurat doar în ZAL ”Expo-Business-Chișinău”. În 2015 volumul acestor operaţiuni a constituit 10,6 mil. lei.

## Tabelul 4. Genurile auxiliare de activitate în zonele libere

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2007** | **2008** | **2009** | **2010** | **2011** | **2012** | **2013** | **2014** | **2015** |
| ***Volumul vânzărilor nete pe genuri auxiliare de activitate, mil. lei*** (în preţuri curente) | **45,6** | **56,2** | **56,6** | **68,0** | **274,4** | **108,1** | **141,6** | **105,5** | **123,7** |
| *în % faţă de anul precedent* | 141,7 | 123,2 | 100,7 | 121,9 | 397,6 | 40,0 | 131,0 | 74,5 | 17,2 |

Printre **alte genuri auxiliare de activitate** permise de către legislaţie se evidenţiază construcţiile, serviciile comunale, activitatea de arendă şi alimentaţia publică. În anul 2015 volumul serviciilor prestate în cadrul acestor genuri de activitate a însumat 123,7 mil. lei, inclusiv servicii de arenda – 73,8 mil. lei, construcție – 9,7 mil. lei, activitatea depozitară – 5,5 mil.lei, alimentația publică – 4,8 mil. lei, etc.

Dezvoltarea rapidă a genurilor auxiliare de activitate sporeşte atractivitatea zonelor libere, formează un mediu favorabil de afaceri, creează condiţii necesare pentru atragerea investiţiilor de anvergură şi realizarea proiectelor industriale.

**Figura 3. Volumul impozitelor şi taxelor calculate**

##

Volumul total al **impozitelor şi altor plăţi obligatorii calculate** în anul de referinţă a constituit, conform situaţiei din 1 ianuarie 2016, 185,5 mil. lei, sporind cu 2,8 % comparativ cu 1 ianuarie 2015.

**Tabelul 5. Volumul total de impozite şi plăţi**

**obligatorii calculate pe zone libere**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 |
| **Volumul total de impozite şi taxe calculate, mil. lei**  | 123,6 | 123,1 | 145,3 | 111,6 | 130,1 | 176,0 | 153,5 | 165,2 | 180,4 | 185,5 |
| ***în % faţă de anul precedent***  | 101,4 | 99,6 | 118,0 | 77,0 | 116,6 | 135,3 | 87,2 | 107,6 | 109,3 | 102,8 |
| Spor (+)/micşorare(-) anual, mil. lei  | 1,7 | -0,5 | 22,2 | -33,3 | 18,5 | 45,9 | -22,5 | 11,7 | 15,3 | 5,0 |

Din volumul total de impozite şi alte plăţi obligatorii calculate, ponderea cea mai mare revine rezidenţilor ZEL „Bălți” (48,8%), ZEL „Ungheni-Business” (26,9%) și ZAL „Expo-Business-Chișinău” (16,4%).

Ținem să remarcăm că, administraţiile zonelor libere a intensificat monitorizarea privind respectarea de către rezidenţi a obligaţiilor de concurs, precum şi cele stipulate în contractele încheiate cu aceştia. Aşadar, în anul 2015 de către acestea au fost efectuate 9 controale (în 2014 – 14) ai rezidenților zonelor libere.

Pe parcursul anilor 2003-2007, administraţiile zonelor libere au exclus 30 de rezidenţi pentru diverse încălcări sau din voinţă proprie a rezidentului. În anii 2008-2012 au fost excluși 69 rezidenţi, în 2013 – 17, în 2014 – 9, în 2015 - 12. În afară de aceasta, în perioada 2003-2014 pentru neexecutarea condiţiilor contractuale, neachitarea datoriilor la plăţile şi taxele zonale, precum şi pentru încălcarea cerinţelor, stabilite de către administraţie, în conformitate cu atribuțiile sale, au fost retrase autorizaţii pentru desfăşurarea activităţii în zona liberă la 60 de rezidenţi, iar la 20 de rezidenţi suspendate. În anul 2015 – 1 şi 4 rezidenţi respectiv.